Andy Graham. Andrew Graham () (1983-yil 22-sentyabrda tugʻilgan) — shotlandiyalik professional futbolchi. Andy Graham „Alloa Athletic“ futbol klubi jamoasida himoyachi sifatida oʻynaydi. Graham oʻzining faoliyatini yoshligida „Glasgow Amateurs“ futbol klubining yoshlar jamoasida boshlagan. Shundan soʻng, u „Stirling Albion“, „Hamilton Academical“, „Greenock Morton“, „Dumbarton“ va „Ayr United“ futbol klublarida futbolchilik faoliyatini davom ettirgan. Faoliyati. Stirling Albion. Andy Graham „Glasgow Amateurs“ futbol klubining yoshlar jamoasidan keyin „Stirling Albion“ futbol klubi safiga kelib qoʻshilgan. Uning „Stirling Albion“ futbol klubidagi ilk oʻyini 2005-yilning 30-iyulida „Ayr United“ futbol klubiga qarshi oʻyinda boʻlib oʻtgan. Andy Graham oʻzining klubdagi birinchi golini 2005-yilning 27-avgustida „Alloa Athletic“ futbol klubi darvozasiga kiritgan. Andy Graham oʻz faoliyatini markaziy himoyachi sifatida boshlagan, ammo 2009—2010-yilgi mavsumda Stirling Albion.com saytida oʻng qanot himoyachisi sifatida yilning eng yaxshi futbolchisi sovrinini qoʻlga kiritgan. Hamilton va Morton. "Stirling Albion" futbol klubi bilan shartnomasi tugaganidan soʻng, Graham 2010—2011-yilgi mavsumda „Hamilton Academical“ futbol klubiga bir yillik shartnoma asosida qoʻshilgan. „Hamilton“ futbol klubidagi yillik shartnomasini tugatgandan soʻng, Andy Graham „Greenock Morton“ futbol klubi shartnoma imzolashga muvaffaq boʻlgan. Dumbarton. "Greenock Morton" futbol klubidagi bir mavsumdan soʻng Graham klubni tark etgan va jamoadoshi Ross Forsyth bilan birga yaqin atrofdagi „Dumbarton“ futbol klubi bilan shartnoma imzolagan. U klub safidagi birinchi golini 2012-yilning noyabrida „East Stirlingshire“ futbol klubiga qarshi oʻyinda kiritgan. 2012—2013-yilgi mavsum oxirida Andy Graham „Dumbarton“ futbol klubi bilan yangi bir yillik shartnoma imzolagan. 2014-yilning may oyida Graham klub bilan yana bir yillik yangi shartnomaga rozi boʻlgan. Andy Graham klubning asosiy jamoasi safida ketma-ket 83 ta oʻyinda maydonga tushgan. Andy Graham „Raith Rovers“ futbol klubi bilan 2:2 hisobida durang oʻyinda klub safidagi 100-uchrashuvini oʻtkazgan. Graham klubning mavsumdagi eng yaxshi futbolchisi sovrinini qoʻlga kiritgach, 2015—2016-yilgi mavsum uchun klub bilan imzolagan shartnoma muddatini yangilagan. Andy Graham 2015-yilning avgust oyida oʻzaro kelishuvga koʻra klubni tark etgan. Ayr United. 2015-yilning 27-avgustida Andy Graham „Ayr United“ futbol klubi bilan bir yillik shartnoma imzolagan. Ammo koʻp vaqt oʻtmay, u „Ayr United“ futbol klubini tark etgan. Alloa Athletic. 2016-yil 2-iyun kuni Andy Graham Shotlandiya Birinchi ligasi vakili „Alloa Athletic“ futbol klubi jamoasiga qoʻshilgan. Hozirda u jamoa sardori hisoblanadi.